open-index/open-wikipedia-markdown huggingface dataset:
100 שנים - הסרט שאתם לא תראו

**100 שנים - הסרט שאתם לא תראו** הוא סרט מדע בדיוני ניסיוני שכתב ג'ון מלקוביץ' וביים רוברט רודריגז.

הסרט אמור להופיע בבתי הקולנוע 100 שנים אחרי פרסומו, בשנת 2115. הסיבה לכך שנקבעה תקופה של 100 שנים עד שיוקרן הסרט היא שזה הזמן שלוקח לבקבוק קוניאק של לואי ה-13 להתיישן כראוי לפני ששאפשר למכור אותו. בסרט מככב צוות שחקנים בינלאומי, הכולל את השחקן האמריקני ג'ון מלקוביץ', השחקנית הטאיוואנית שויה צ'אנג והשחקן הצ'יליאני מרקו זרור.

פרטי העלילה לא פורסמו. מדובר בסוד, שלא צפוי להיחשף עד שהסרט עצמו ייצא בנובמבר 2115. עם זאת, טיזרים טוענים שזה סרט מדע בדיוני, טבע או סרט רטרו והוא כולל גיבור, גיבורה ונבל גברי.

## שחקנים ודמויות
אמנם פרטי הסרט נשמרו בסוד, אך שמם ותפקידם של שלושה שחקנים נחשפו:
* ג'ון מלקוביץ' כגיבור גברי.
* שויה צ'אנג כגיבורה הנשית.
* מרקו זרור כנבל גברי

## הפקה
מלקוביץ' ורודריגז הודיעו בנובמבר 2015 כי הם החלו בשיתוף פעולה עם החברה המייצרת את הקוניאק של לואי ה-13, בבעלות רמי מרטין, כדי ליצור סרט בהשראת מאה השנים שלוקח להכין בקבוק של לואי ה-13. על אף שעלילת הסרט נותרה סוד מוחלט, ב-18 בנובמבר 2015, מילקוביץ' ורודריגז הפיצו שלושה טיזרים: רטרו, טבע ועתיד.

## הפצה
הסרט ממתין להפצתו, ונשמר בכספת מאחורי זכוכית חסינת כדורים שתיפתח אוטומטית ב-18 בנובמבר 2115, יום הבכורה של הסרט. אלף אורחים מרחבי העולם, כולל מלקוביץ' ורודריגז, קיבלו זוג כרטיסי הזמנה עשויים מתכת לבכורה, אותם הם יכולים למסור לצאצאיהם. הכספת בה נשמר הסרט הוצגה בפסטיבל קאן 2016 ובערים אחרות לפני שהוחזרה לקוניאק, צרפת ולמרתפי לואי ה-13.

## פסקול
שיר בשם "100 שנים", שהולחן על ידי פארל ויליאמס בשיתוף עם לואי ה-13, ייצא לאור בנובמבר 2117.

## קישורים חיצוניים

## הערות שוליים

קטגוריה:סרטים צרפתיים
קטגוריה:מוצרים עתידיים: סרטים
קטגוריה:סרטים באנגלית
אופל מנטה

**אופל מנטה** (בגרמנית: **Opel Manta**) היא מכונית קופה מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 1970 – 1988 בגרמניה.

יוצרו 1,056,493 יחידות.

## דורות "אופל מנטה"

### "Opel Manta A"
* דור ראשון.
* יוצרו 498,543 יחידות.
* יוצר בין השנים 1970 – 1975.
* תצורה: 2 דלתות קופה.

### "Opel Manta B"
* דור שני.
* יוצר בין השנים 1975 – 1981.
* תצורות: 2 דלתות קופה, 3 דלתות קופה - פסטבק.
* דור שני, דגם מקביל אשר יוצר על ידי ווקסהול בממלכה המאוחדת היה קרוי: "Vauxhall Cavalier Sports Hatch" ו-"Vauxhall Cavalier Coupe".

### Opel Manta B2
* דור שלישי.
* יוצר בין השנים 1982 – 1988.
* תצורות: 2 דלתות קופה, 3 דלתות קופה - פסטבק.

## "אופל מנטה"

* 4 מושבים (2+2).
* מנוע קדמי.
* סוג הנעה: הנעה אחורית.
* מנוע בנזין.
* מנוע קירור מים.
* קיבולת מכל דלק - 50 ליטר.
* מדגם "אופל מנטה 400" שיועד לתחרויות מרוץ, הורכבו 245 יחידות בין השנים 1981 – 1984. בדגם הורכב מנוע 4 צילינדרים בטור, 4 שסתומים לצילינדר, 2,410 סמ"ק המפיק 144 כ"ס. תאוצה בין 0-97 קמ"ש היא 7.1 שניות.

## תמונות

קובץ:1971 Opel Manta (11817948854).jpg | "אופל מנטה A", שנת 1971 
קובץ:Festival automobile international 2020 - Opel Manta - 001.jpg | "אופל מנטה A" 
קובץ:Festival automobile international 2020 - Opel Manta - 002.jpg | "אופל מנטה A" 
קובץ:Opel Manta (10040501004).jpg | "אופל מנטה A" 
קובץ:1971 Opel Manta pic4.JPG | "אופל מנטה A", שנת 1971 
קובץ:1973 Opel Manta A (15444437990).jpg | "אופל מנטה A", שנת 1973 
קובץ:1971 Opel Manta A (5686549316).jpg | "אופל מנטה A", שנת 1971 
קובץ:Opel Manta interior.JPG | "אופל מנטה A" - מבט לתא הנהג ו-לוח מחוונים
קובץ:Opel Manta 1.9 (14081792916).jpg | "אופל מנטה B"
קובץ:20171210 Retro Classics Bavaria 0681.jpg | "אופל מנטה B" 
קובץ:AutoClássico 2014 DSCN1556 (16330185273).jpg | "אופל מנטה B" 
קובץ:1986 Opel Manta GSi (8115425434).jpg | "אופל מנטה B2" דגם "GSi", שנת 1986
קובץ:Subida de Muro de Aguas, 09 nov 2008 (rally) - Calle Ancha - panoramio - Muro de Aguas (3).jpg | "אופל מנטה B" 
קובץ:1987 Opel Manta GSI.jpg | "אופל מנטה B2" דגם "GSI", שנת 1987 
קובץ:Opel Manta GT-J.jpg | "אופל מנטה B" דגם "GT-J"
קובץ:Opel Manta 400 - Race Retro 2008 03.jpg | "אופל מנטה 400"


## ראו גם
* אופל
* אופל GT

## קישורים חיצוניים

* 
* 
* אופל, האתר הבינלאומי

## הערות שוליים

קטגוריה:מכוניות קופה
מנטה
קטגוריה:דגמי מכוניות שהושקו ב-1970
קטגוריה:כלי רכב גרמניים
יחסי ארמניה – סנט לוסיה

**יחסי ארמניה–סנט לוסיה** הם היחסים הדיפלומטיים הרשמיים שבין **[[ארמניה|רפובליקת ארמניה]]** לבין **[[סנט לוסיה]]**.

## היסטוריה
רפובליקת ארמניה וסנט לוסיה כוננו את יחסיהן הדיפלומטיים לראשונה ב-17 באוקטובר 2000. אזרחי סנט לוסיה שמגיעים לארמניה מקבלים אשרה עם הגעתם למדינה. אזרחי ארמניה שמגיעים לסנט לוסיה זקוקים לאשרה על מנת להיכנס למדינה.

## נציגויות דיפלומטיות
* ארמניה אינה מיוצגת בסנט לוסיה, הן בדרג השגרירות והן בדרג הקונסולרי.
* סנט לוסיה אינה מיוצגת בארמניה, הן בדרג השגרירות והן בדרג הקונסולרי.

## קישורים חיצוניים

* Saint Lucia, אתר משרד החוץ הארמני

קטגוריה:ערכים ללא קטגוריות פיזיות - יחסי חוץ
RSSI

ממוזער|200px|עוצמת RSSI של 74dBm- השקולה ל-66asu, ובנוסף בשורה העליונה תצוגת קווים של שתי רשתות סלולריות, ותצוגת קשתות של עוצמת ה-WiFi
**RSSI** (ראשי תיבות של: **R**eceived **S**ignal **S**trength **I**ndicator) הוא מונח בתקשורת, המתאר עצמה או הספק של אות רדיו.

RSSI בדרך כלל לא חשוף למשתמש הקצה של ההתקן המקבל. עם זאת, עקב כך שעצמת האות עשויה להשתנות במידה רבה, וכתוצאה מכך להשפיע על תפקוד המכשיר ברשת אלחוטית, ישנם מכשירי טלפון סלולרי, מכשירי IEEE 802.11 ואחרים אשר מציגים את מדידת ה-RSSI אף למשתמשים רגילים.

RSSI לעיתים קרובות נגזר בשלב ה-IF (תדר ביניים) לפני מגבר ה-IF. במערכות של אפס-IF (כמו Direct conversion receiver), הוא נגזר ב-baseband, לפני מגבר ה-baseband. פלט RSSI לעיתים קרובות ברמת DC אנלוגי. הוא יכול גם להימדד על ידי ADC (ממיר אנלוגי לדיגיטלי) פנימי ומהקידוד באופן ישיר, או דרך proccessor bus פנימי או היקפי.

## שימושים
במערכות תקשורת סלולרית מוגדרת יחידת ASU (ראשי תיבות של "Arbitrary Strength Unit") המייצגת את עוצמת האות הנקלט. עבור כל דור בתקשורת סלולרית הנוסחה לחישוב של ה-ASU מתעדכנת בהתאם לתכונותיו של הדור.

במערכת IEEE 802.11 משמעותו של RSSI הוא עצמת האות היחסית בסביבה אלחוטית (ביחידות שרירותיות). RSSI הוא אינדיקציה של רמת העצמה המתקבלת על ידי מקלט, אחרי השפעת האנטנה וניחות כתוצאה מכבילה (cable loss). לכן, ככל שערך RSSI גבוה, כך האות חזק יותר. באופן דומה, כאשר RSSI מיוצג באופן שלילי (למשל -100), ככל שהאות קרוב ל-0, עצמת האות המתקבל גבוהה יותר. דוגמאות נפוצות הן: מערכת כרטיס סיסקו מגדירה 101 ערכים אפשריים של RSSI בין 0 ל 100 (כולל), או WiFi chipset של Atheros, שמחזיר ערכים בין 0 ל 127 (0x7f), כאשר 128 (0x80) פירושו שגיאה.

## ייצוג גרפי

Signal Bar Indicator Green.png
File:Signal Bar Indicator Yellow.png
Signal Bar Indicator Red.png


## הערות שוליים

קטגוריה:טכנולוגיה תקשורתית
קטגוריה:Wi-Fi
קטגוריה:קשר רדיו
פרי עץ חיים

**פרי עץ חיים** היה כתב העת העברי הראשון, כתב עת תורני, שכלל שאלות ותשובות. החל לצאת לאור באמסטרדם בשנת ה'תנ"א - 1691 וגיליונו האחרון יצא לאור בשנת ה'תקס"ז - 1807.

## כתב העת
חברי בית המדרש הספרדי הגדול "עץ חיים", שבאמסטרדם החליטו במחצית השנייה של המאה ה-17 להוציא לאור את תשובותיהם לשאלות שנשאלו על ידי יהודים מכל העולם במסגרת "שאלות ותשובות". תוכניתם הייתה להוציא שבועון עברי שכזה, שאלה ותשובה, חתומה על ידי מחברה, אחת לשבוע. הגיליון הראשון יצא לאור ב-1691, כאשר בצוק העיתים הפך השבועון לירחון ולעיתים קרובות ההפסקות בין גיליון לגיליון היו ארוכות אף יותר.

בסך הכל הופיעו כ-950 שו"ת, במשך 116 שנים עד 1807, ב-13 כרכים. רק 8 מהכרכים הללו נמצאים כיום בספרייה הלאומית. בנוסף לכרכים עצמם קיימים בספרייה הלאומית גם מפתח ותמצית בגרמנית (Frucht von baum des lebens) של כל התשובות. המפתח נכתב ב-1936 על ידי מנקו מקס (מנחם הלוי) הירש (M. Hirsch) (1896–1951).

## ראו גם
* המאסף
* עץ חיים (ספר)

## קישורים חיצוניים
* יחיאל לימור, '''עיתונאות: איסוף מידע, כתיבה ועריכה''', עמ' 36

## הערות שוליים

קטגוריה:עיתונות בעברית
קטגוריה:כתבי עת תורניים
קטגוריה:יהדות הולנד
קטגוריה:הולנד: תקשורת
קטגוריה:הולנד: תרבות
רק איתך

**רק איתך** הוא אלבומו השישי של הזמר ליאור נרקיס, שיצא לאור בשנת 2000. האלבום הצליח בחנויות מאוד בעיקר בזכות הלהיט "לכל אחד יש". השיר, שנבחר כ"שיר השנה" במצעד הפזמונים העברי השנתי של רשת ג', היה להצלחה הגדולה ביותר של נרקיס עד אז, ואיתו הוא פרץ גם את גבולות המדינה והחל להופיע בחו"ל. האלבום מכר מעל ל-100,000 עותקים וזכה בתואר אלבום פלטינה כפול, ונמצא ברשימת האלבומים הישראלים הנמכרים ביותר בכל הזמנים.

## רשימת השירים

## משתתפים באלבום
*עיבודים וקלידים: תמיר צור, שי ראובני 
*תמיר צור + שלומי שבת (בשיר 3) 
*תופים: אשר פדי
*גיטרה בס: אבי יפרח
*גיטרות: אבי סינגולדה, דודו קומה (בשיר 10)
*סולו גיטרה: יהודה קיסר
*דרבוקה: רוני דדון, יוסי גנגינה 
*אקורדיון: בוריס אלייב
*בוזוקי: דודו קומה 
*כינור: ילמז טשצ'שמה
*חצוצרה: אברהם פלדר
*מנדולינה: דודו קומה
*כלי נשיפה: ניצן עין הבר, אורי סעדה (בשיר 2)
*קולות רקע: יהודה תמיר, מאיה אברהם
*מיקסים: איציק תקומי "צוק", יהודה תמיר

## קישורים חיצוניים

## הערות שוליים

קטגוריה:אלבומי ליאור נרקיס
קטגוריה:אלבומים בעברית
קטגוריה:אלבומי פלטינה כפולה ומעלה בישראל
Triggered (Freestyle)

**** הוא סינגל שהוקלט על ידי הזמרת-יוצרת האמריקאית ג'נה אייקו, מתוך אלבום האולפן השלישי שלה, Chilombo. השיר יצא לאור ב-8 במאי 2019, על ידי חברת התקליטים דאף ג'אם, כסינגל הראשון והפותח מתוך האלבום.

השיר הגיע למקום ה-51 במצעד הבילבורד הוט 100.

## רקע וכתיבה
השיר נכתב על ידי ג'נה אייקו, ג'וליאן-קוואן וייט לה ומיכה פאוול והופק על ידי הפיסטאפים ולייקיז. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה מ-1,000,000 עותקים במדינה. השיר הצליח להיכנס לשלושה מצעדים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.

## וידאו קליפ
הווידאו קליפ הרשמי של השיר פורסם ב-8 במאי 2019. הקליפ צבר למעלה מ-40 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'נה אייקו
קטגוריה:שירים באנגלית
קטגוריה:שירים שנכתבו על ידי ג'נה אייקו
קטגוריה:שירי פלטינה כפולה בארצות הברית
קרחון דיקי

**קרחון דיקי** (באנגלית: **Dickey Glacier**) הוא קרחון בחוף שקלטון, בשטח חסות רוס, שבאנטארקטיקה.

אורכו של הקרחון 22 קילומטרים; והוא זורם לכיוון צפון לאורך המורדות המזרחיים של רכס סרביירז (רכס המודדים).

הקרחון נשפך אל מפרץ בואומונט, המכוסה קרח, וממנו אל מדף הקרח רוס.

## היסטוריה
### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של קפטן וילי מ. דיקי (Willie M. Dickey) מצי ארצות הברית, שהיה מפקד יחידות התמיכה הימית, בתחנת באמריקה V בחורף 1957.

## קישורים חיצוניים
* קרחון דיקי באתר הסקר הגאולוגי של ארצות הברית
* קרחון דיקי באתר הגאזט האנטארקטי של ממשלת ניו זילנד
* קרחון דיקי באתר הגאזט האנטארקטי המשווה SCAR של ממשלת אוסטרליה
* קרחון דיקי באתר marineregions
* קרחון דיקי באתר mindat

## הערות שוליים

דיקי
דיקי
קטגוריה:ארצות הברית באנטארקטיקה
שוגאליי

**שוּגַאלֵיי** (ברוסית: **Шугалей**) הוא שמו של סרט פעולה והרפתקאות רוסי משנת 2020. הסרט מבוסס על אירועים אמיתיים ומספר על סוציולוגים רוסים שנחטפו במאי 2019 בלוב ונעצרו על ידי חמושים אסלאמיים בכלא מיטיגה. בספטמבר 2020 שוחרר סרט המשך בשם "שוגאליי 2".
## רקע
עלילת הסרט מבוססת על סיפורו האמיתי של מקסים שוגאליי (נולד ב-24 בפברואר 1966 בלנינגרד) והמתורגמן שלו סאמר חסן עלי סויפאן (אזרח רוסי יליד ירדן) שנחטפו בעת שהותם בלוב. שוגאליי הוא פרופסור לסוציולוגיה שעבד עבור הקרן להגנת נכסים לאומיים ושימש כיועץ. בתחילת 2019 שוגאליי הוזמן על ידי הממשלה הלאומית בלוב לעמוד בראש קבוצת מחקר עבור מחקרים סוציולוגיים בלוב שתוצאותיהן תוכננו להיות מוצגים בפסגת "אפריקה-רוסיה", שהתקיימה באוקטובר 2019 בסוצ'י בהשתתפות 45 ראשי ממשלה ומדינות. אחרי שנכנסו ללוב ב-14 במרץ 2019 שוגאליי יחד עם אלכסנדר פרוקופייב והמתורגמן סויפאן הגיעו לטריפולי. הם ערכו ראיונות עם תושבים מקומיים, אבל תנועות הבדלנים המקומיות חשדו שהם עורכים פעילויות ריגול צבאיות למען הממשלה ובליל 17 במאי 2019 הם נחטפו על ידי חמושים. פרוקופייב עוד הספיק כמה ימים קודם לכן לחזור לרוסיה.

שוגאליי נחטף על ידי חברי תנועת RADA, שאינה כפופה לאף אחד מהצדדים במלחמת האזרחים בלוב. התנועה עוסקת בהברחת נפט, נשק ובחטיפות וסחר בעבדים. מבין חבריה חברים בה אנשי אל-קאעדה וארגון המדינה האסלאמית. התנועה מנהלת את כלא "מיטיגה" בה הם מחזיקים את בני הערובה שלהם וסוחרת בהם. במאי 2020 דווח שהוא הוחזק בבידוד לאחר ניסיון בריחה כושל ורעייתו של מקסים, נטליה, אמרה כי בעלה נוטל תרופות קבועות ולפני נסיעתו ללוב עבר צנתור לב והעבירה לו תרופות, אך לא ידוע אם הוא קיבל אותם.

## עלילה
הסוציולוגים הרוסים, מקסים שוגאליי, בן לווייתו והמתרגם סאמר סויפאן, נשלחים לארץ שנקרעה לרסיסים על ידי קבוצות מיליטנטיות, בהזמנה רשמית. משימתם היא לערוך מחקר שיביא לסיום פעולות האיבה. עם זאת, במהלך העבודה מידע שיכול לעלות הרבה לממשלת "הבובות" ולא אמור לדלוף מהמדינה נמצא בידיהם והם מוצאים עצמם במנוסה. כתוצאה מהחטיפה, המומחים הרוסים נקלעים לכלא פרטי ובמשך למעלה משנה, שורדים עינויים והשפלה, מחכים לפחות לאישום רשמי ולבית משפט שבו יוכלו לטעון לשחרורם. ניסיונות דיפלומטיים לפתור את הסוגיה בשלווה נמצאים במבוי סתום והצד הרוסי מתחיל להכין מבצע חילוץ צבאי.

## שחקנים ודמויות
* קיריל פולוחין - שוגאליי
* אולג אבליאן - סאמר
* סרגיי יאצניוק - אלכסנדר
* אולג מטלב - מרשל
* חאלד חואיסה -חארה
* מוחמד עלי בן-ג'מה - ראש אבטחה

## קישורים חיצוניים
* 
* 
* "שוגאליי" באתר kinopoisk.ru
* "שוגאליי" באתר NTV

## הערות שוליים

קטגוריה:סרטי פעולה רוסיים
קטגוריה:סרטי 2020
קטגוריה:סרטי הרפתקאות רוסיים
קטגוריה:סרטי טלוויזיה רוסיים
קטגוריה:NTV: תוכניות וסדרות
קטגוריה:סרטים רוסיים המבוססים על סיפור אמיתי
לקסיקון המחברים היהודים-גרמנים

ממוזער|טקסט=תמונה של עותק ספר עם הלקסיקון|הלקסיקון
**לקסיקון המחברים היהודים-גרמנים** (בגרמנית: **Lexikon deutsch-jüdischer Autoren**) הוא אנציקלופדיה בת 20 כרכים בשפה הגרמנית, שעוסקת בתרומה היהודית לתרבות הגרמנית. היא כוללת 1,300 ערכים ביוגרפיים וביבליוגרפיים. "בנוסף למחברי ומחברות הספרות במובן הרחב ביותר", האישים שנכללים בלקסיקון הם, לדברי מחבריו, "נציגי מדעי הרוח ואישי ציבור אחרים אם לעבודתם הייתה השפעה על ההיסטוריה התרבותית בשפה הגרמנית מעבר לתחום העיסוק שלהם".

הלקסיקון הוא ספר היעץ המקיף ביותר בשפה הגרמנית בנושא זה. כרכי הלקסיקון פורסמו בין 1992 ל-2012 ונערכו בידי "ארכיון ביבליוגרפיה יודאיקה" (Archiv Bibliographia Judaica). הם הופיעו בהוצאת ולטר דה גרויטר, בניהולה של רנאטה הויר .

## פרטים ביבליוגרפיים
* רנאטה הויר (עורכת), **Lexikon deutsch-jüdischer Autoren**, Archiv Bibliographia Judaica, 21 כרכים, הוצאת ולטר דה גרויטר, ברלין (עד כרך 16 בהוצאת זאור, מינכן), 1992–2013 (בתוספת כרך השלמות), .

## קישורים חיצוניים
* הלקסיקון באתר הוצאת הספרים 
* על הלקסיקון באתר רשת הספריות של באדן-וירטמברג ודרום-מערב גרמניה 
* קלאוס שרייבר, סקירה של הכרך האחרון של הלקסיקון, סתיו 2012, ב-Informationsmittel IFB

קטגוריה:אנציקלופדיות יהודיות
קטגוריה:אנציקלופדיות בשפה הגרמנית
זאורודון

**זאורודון** (שם מדעי: *Saurodon*; מילולית: "שן לטאה/זוחל") הוא סוג דג קדום ממשפחת האיכתיודקטידיים שהתקיים בתקופת הקרטיקון העליון. הוא היה קרובו של הקסיפקטינוס, אך קטן יותר באורך ממוצע של 2.5 מטרים.

סוג זה תואר בידי החוקר האי ב-1830 ונכללו בו 2 מינים: *Saurodon elongatus* ו-*Saurodon leanus*. המאובנים התגלו בארצות הברית ב-"Tar Heel Formation" שבקרוליינה הצפונית, ב-"Mooreville Chalk" שבאלבמה, ב-"Ripley Formation" שבטנסי וכנראה שגם באיטליה ובירדן.

דג גדול זה דמה במראהו לברקודה ענקית והיה בעל שיניים ענקיות בפיו המוארך. בדומה לדגי חד-לסתיים הוא היה בעל לסתת תחתונה ארוכה יותר מהעליונה שפנתה מעלה. מבנה זה שימש כנראה לציד דגים ממארב, תוך האצה כלפי הטרף ומניעת בריחתו. ייתכן שהוא פגע בו בדומה ללסת של דג החרב.

דג זה נכחד עם הכחדת הקרטיקון הגדולה לפני 66 מיליון שנה, לצד אחרוני הדינוזאורים והמוסזאוריים שכנראה היו טורפיו הראשיים.

## קישורים חיצוניים

קטגוריה:איכתיודקטידיים
קטגוריה:בעלי חיים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1830
Trip (אלבום)

**Trip** (בעברית: **טיול**) הוא אלבום האולפן השני של הזמרת-יוצרת האמריקאית ג'נה אייקו. האלבום יצא לאור ב-22 בספטמבר 2017 על ידי חברת התקליטים דאף ג'אם. מתוך האלבום יצאו ארבעה סינגלים.

האלבום הגיע למקום החמישי במצעד הבילבורד 200.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ג'נה אייקו
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי פרנק דוקס
קטגוריה:אלבומים שהופקו על ידי קשמיר קאט
קטגוריה:אלבומי חברת דאף ג'אם
מואת הרמה

**מואת הרמה** (שם מדעי: *Megalapteryx didinus*) הוא מין נכחד של עוף ענקי מסדרת הדינורניטיים הקרובה ליענאים, שחי בניו זילנד באי הדרומי. הוא נכחד קרוב ל-1,500 לספירה. מואה זו הייתה ייחודית במשפחתה - Megalapterygidae, הקרובה לסוג דינורניס והייתה קטנה יחסית לרוב מיני הסדרה.
## מאפיינים
בדומה למרבית בני הקבוצה עופות קדומים חסרי שיניים, המואה הייתה חסרת יכולת מעוף כיוון שהייתה חסרה את קרין בעצם החזה. מואה זו הייתה קטנה יחסית בגובה של עד 1.5 מטר ומשקל של 17 עד 35 ק"ג, די קרוב לננדו מצוי מודרני. היא הייתה בעלת זנב מנוון והייתה חסרת כנפיים כלל. במקומם הייתה בעלת רגליים חזקות שיכלו לנוע במהירות על הקרקע. המואה חיה בסביבה מיוערת דלילה של הרמות ניו זילנדיות, בהרים וברמות עד לגובה 2,000 מטר, וכנראה שהשתמשה בראשה כדי לפלס דרך בצמחייה. משום כך הצוואר שלה לא הזדקף כפי שמקובל להציג אותה.

מואה זו ניזונה בעיקר מזרעים, מעלים ומשרכים על הקרקע. בדיקה של הקופרוליטים שהשאירה אחריה הראה שרידים של עלי אשור דרומי בצואתה. המואה השתמשה במקורה הגדול כדי לקרוע פיסות מהעלים ובקיבתה הגדולה עיכלה אותם. תזונה זו נדירה מאוד אצל מרבית העופות, אשר קיבה גדולה תמנע מהם לעוף.

למואה היה רק טורף אחד בטבע - עיט האסטי, הגדול שבעיטים מעולם. הוא תפס את המואה בטפרים גדולים משל דוב גריזלי ונאחז בעוף תוך שהוא קורע את איבריו. ואולם במהלך המאה ה-15 הגיע אויב חדש קטלני בהרבה למואה - הפולינזים הראשונים, אשר הגיעו בשנת 1250 עד 1300 לספירה וטבחו בעוף הלא-מעופף עד להכחדתו. 

## קישורים חיצוניים

קטגוריה:בעלי חיים שתוארו ב-1882
קטגוריה:דינורניטיים
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1883
יחסי דרום אפריקה – סרביה

היחסים הדיפלומטיים הדו-צדדיים בין הרפובליקה של סרביה לבין רפובליקת דרום אפריקה כוננו לראשונה ב-2 באפריל 1992.

לסרביה שגרירות בפרטוריה והיא מיוצגת שם בידי השגריר גורן ווייצ'יץ'. דרום אפריקה מיוצגת בסרביה על ידי השגרירות שלה באתונה. דרום אפריקה היא בעלת הברית הקרובה ביותר של סרביה באפריקה, והיחסים בין המדינות טובים מאז כינונם בסוף עידן האפרטהייד. דרום אפריקה גם משמשת בית ל-20 אלף סרבים שהיגרו אליה.

## היסטוריה
בשנת 2010 ביקר בדרום אפריקה, שר החוץ הסרבי, ווק ירמיץ'.

## שיתוף פעולה בזירה הבינלאומית
שתי המדינות שיתפו פעולה במספר פורומים בינלאומיים, לרבות בהאו"ם, כאשר דרום אפריקה נמנעה בעקביות מהכרה בעצמאות קוסובו, תוך תמיכה בעמדתה של סרביה לשמירה על שלמותה הטריטוריאלית. סרביה רואה בדרום אפריקה שותפה אסטרטגית לשיתופי פעולה דיפלומטיים מול מדינות מתפתחות.

## יחסים כלכליים
היקף הסחר בין המדינות מצומצם יחסית, אך קיימים קשרים בתחום תעשיית הרכב, חקלאות ומינרלים. חברות דרום אפריקאיות בחנו השקעות פוטנציאליות בבלגרד ובאזורים נוספים, במיוחד בפרויקטים של תשתיות. כמו כן, סרביה הביעה עניין ביבוא תוצרת חקלאית מדרום אפריקה, במיוחד פירות הדר ויין.

## קהילה סרבית בדרום אפריקה
לפי הערכות, חיים בדרום אפריקה כ-20,000 מהגרים סרבים וצאצאיהם, בעיקר באזורים העירוניים של יוהנסבורג וקייפטאון. הקהילה מפעילה מספר מוסדות תרבותיים, כולל כנסיות אורתודוקסיות, בתי ספר והתקהלויות קהילתיות. הקשר בין הקהילה לבין שגרירות סרביה בפרטוריה נחשב לחזק ותורם לשימור הזהות הסרבית במדינה.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קצרמר דרום אפריקה
קטגוריה:יחסי דרום אפריקה – סרביה
גידו קיש

**גידו קיש** (בגרמנית: **Guido Kisch**; 22 בינואר 1889 בפראג שבאימפריה האוסטרו-הונגרית – 7 ביולי 1985 בבזל שבשווייץ) היה היסטוריון של המשפט וחוקר תולדות עם ישראל, צ'כי דובר גרמנית. הוא כתב עבודות יסוד על תולדות היהודים בימי הביניים.

## ביוגרפיה
### משפחתו
גידו קיש היה בן למשפחת קיש, משפחה יהודית בוהמית, שהיו מבניה רופאים, רוקחים ורבנים רבים. אחד מאבות אבותיו, אברהם קיש, היה היהודי הראשון שקיבל דוקטורט ברפואה באוניברסיטת האלה, ומחוגו של משה מנדלסון. אביו של גידו קיש, אלכסנדר קיש, היה רב מספר קהילות במרחב הגרמני, ומשרתו האחרונה הייתה רבנות בית הכנסת מייזל בפראג. דודו של גידו קיש היה הרופא חנוך קיש, ממניחי היסודות של הבלנאולוגיה המודרנית. אחיו הצעיר של קיש היה הקרדיולוג ברונו קיש. בן דודה מדרגה שנייה היה העיתונאי אגון ארווין קיש.

### קריירה
קיש למד משפטים באוניברסיטה הגרמנית בפראג, והיה לדוקטור ב-1913. ב-1915 סיים הביליטציה בלייפציג בהנחיית חוקר הדיון האזרחי אדולף ואך , בנושא "תהליך המעצר הגרמני בהתפתחותו ההיסטורית". לאחר חמש שנים כפריבט-דוצנט בלייפציג, מונה למרצה לתולדות המשפט באוניברסיטת קניגסברג ב-1920. ב-1922 עבר לאוניברסיטת האלה, והיה בשנים 1925–1926 דקאן הפקולטה למשפטים. קיש עבד בהאלה עד לפיטוריו מתוקף "החוק לשיקום שירות המדינה המקצועי" בראשית שלטונו של אדולף היטלר, מלבד שנת לימודים אחת, 1924–1925, שבה לימד כפרופסור אורח באוניברסיטה הגרמנית בפראג. בשנים 1929–1936 כתב באופן קבוע ב"כתב העת לתולדות היהודים בגרמניה" (Zeitschrift für die Geschichte der Juden in Deutschland), שנוסד מחדש ב-1929. ב-1933 נאסרה יציאתו של כתב העת, וב-1935 הותרה שנית.

### הגירה
לאחר שעבודתו באוניברסיטה נאסרה על ידי המשטר הנאצי, הצליח קיש למצוא עבודה כפרופסור להיסטוריה בבית המדרש לרבנים בברסלאו. בברסלאו התמקד בתחום העבודה העיקרי השני שלו, היסטוריה יהודית, בעיקר בהיסטוריה המשפטית של יהודי גרמניה בימי הביניים. מכיוון שהנאצים המשיכו לרדוף אותו והוא לא יכול היה לקבל משרה אקדמית בגרמניה, היגר לארצות הברית בשנת 1935, שם עבד בתחילה באקדמיה האמריקאית למחקר יהודי. גידו קיש היה עורך כתב העת בשפה האנגלית "היסטוריה יודאיקה", שהופיע החל משנת 1938 בעיר אוסטרבה שבצ'כוסלובקיה. בין השנים 1937–1958 עבד בהיברו יוניון קולג'. בשנת 1958 היה לפרופסור אמריטוס.

### הגירה נוספת
קיש עבד מאז 1952 גם באוניברסיטת בזל, והתיישב בבזל בשנת 1962. הוא נשא את הרצאת הכבוד של אוניברסיטת בזל. החיים בבזל אפשרו לו לחזור אל חיק התרבות הדוברת הגרמנית שאליה חש שייך, מבלי לשוב לגרמניה שדחתה אותו בצורה גסה. בבזל התמסר לתחום המחקר השלישי שלו – חקר תורת המשפט ההומניסטית, במיוחד לחקר ההומניסטים שעבדו בבזל בעצמה – ועסק בפעילות חקר עשירה, שהניחה את הבסיס לחקר ההיסטוריה המשפטית של בזל.

בשנת 1971 התקבל כחבר לשם כבוד של הוועדה ההיסטורית לחקר המדינה המזרח והמערב-פרוסית . בשנת 1972 קיבל את פרס יעקב בורקהרדט  מקרן יוהאן וולפגנג פון גתה של בזל.

## עבודותיו
### היסטוריה של המשפט בגרמניה

### היסטוריה יהודית והיסטוריה משפטית של היהודים

### תורת המשפט ההומניסטית

### אוטוביוגרפיה

## לקריאה נוספת

## קישורים חיצוניים
* גידו קיש באתר מילון היסטורי של שווייץ
* עבודותיו באתר ארכיון האינטרנט
* 
* 

## הערות שוליים

גידו
קטגוריה:היסטוריונים יהודים גרמנים
קטגוריה:סגל אוניברסיטת האלה-ויטנברג
קטגוריה:סגל אוניברסיטת קניגסברג
קטגוריה:סגל אוניברסיטת בזל
קטגוריה:חוקרי יהדות גרמניה
קטגוריה:חוקרי משפט יהודים
קטגוריה:צ'כים שנפטרו ב-1985
קטגוריה:ילידי 1889
Happiness Over Everything (H.O.E.)

"****" הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם הראפר פיוצ'ר והזמר מיגל, מתוך אלבום האולפן השלישי שלה, *[[Chilombo]]*. השיר יצא לאור ב-26 בפברואר 2020, על ידי חברת התקליטים דאף ג'אם, כסינגל הרביעי מתוך האלבום.

השיר הגיע למקום השמיני במצעד שירי ה-R&B.

## רקע וכתיבה
השיר נכתב על ידי מיגל, פיוצ'ר, אנדרה 3000, מק רובינסון ובריאן וורפילד והופק על ידי הפיסטאפים, אשר הפיקו לה גם את הסינגלים הקודמים, "", "None of Your Concern" ו-"". איגוד תעשיית ההקלטות האמריקאי העניק לשיר את תואר הפלטינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות.

## וידאו קליפ
הווידאו קליפ הרשמי של השיר פורסם ב-28 בפברואר 2020. נכון לאפריל 2020, מונה הצפיות של הקליפ עומד על למעלה מ-7 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'נה אייקו
קטגוריה:שירי פיוצ'ר
קטגוריה:שירי מיגל
קטגוריה:שירים באנגלית
קטגוריה:שירים שנכתבו על ידי ג'נה אייקו
אלופלורון

**אלופלורון** (שם מדעי: *Allopleuron*) הוא סוג נכחד של צב ים שהתקיים במשך הקרטיקון העליון (הקנומן) עד לתקופת האוליגוקן לפני 94.3 עד 28.4 מיליון שנה מזמננו, והוא בין בעלי החיים הבודדים ששרדו את הכחדת הקרטיקון הגדולה. כמה חוקרים רואים בו סוג השייך למשפחה נפרדת, Pancheloniidae.

הוא תואר ב-1831 בידי החוקר הבריטי ג'ון אדוארד גריי ממאובנים שהתגלו ברחבי אירופה לרבות בגרמניה, הולנד, בלגיה, קזחסטן ובארצות הברית (באזורים בהם היה הים הפנימי המערבי), והוא התקיים רק באזור ההולארקטי. הסוג כלל 4 מינים.
## מאפיינים
צב ימי קדום זה הגיע לאורך של 2 עד 2.5 מטרים והיה בעל כסות שריון רחבה יחסית, אך דקה יותר מאשר הצבים היבשתיים מהם התפתח. הוא ניזון ממדוזות, מטרף או מאצות ועשבי ים בדומה לצב ים ירוק מודרני. בדומה לצבי ים מודרניים הוא היה בעל סנפירים גדולים ורחבים, בעל זנב קצר ובעל לסת שרירית חסרת שיניים עם מקור נוקשה עם קצה מוארך אך המבנה הזכיר גם מינים מוקדמים כמו בני משפחת הפרוטוסטגיים. כנראה שהוא הטיל ביצים על החופים אך חי רוב זמנו בתוך הים.

למרות שריונו העבה הוא היה לטרף לזוחלי ים אחרים, כפי שנראה מסימני נשיכה גדולים שנגרמנו בידי מוסאזאורוס טורף.

## קישורים חיצוניים

קטגוריה:צבים ימיים
קטגוריה:צבי ים פרהיסטוריים
קטגוריה:צבים שחיו בקרטיקון
קטגוריה:צבים שחיו בקנוזואיקון
קטגוריה:מאובני טקסונים שתוארו ב-1831
הדיוויזיה ה-23 (האימפריה הגרמנית)

**הדיוויזיה ה-23 (הסקסונית ה-1)** (בגרמנית: **23. Division (1. Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה במקור בשנת 1849 כחטיבה הסקסונית הראשונה ומה-1 ביולי 1850 כדיוויזיה הסקסונית הראשונה, והיא אף נטלה חלק בקרב קניגרץ. הדיוויזיה הוקמה מחדש כדיוויזיה ה-24 ב-1 באפריל 1867, אז שוקם מחדש הצבא הסקסוני וממלכת סקסוניה הצטרפה ל, והיא הוצבה תחת פיקוד הקורפוס ה-12 (הסקסוני). חיילי הדיוויזיה גויסו בעיקר מאזור דרזדן. במהלך מלחמת פרוסיה-צרפת לחמה הדיוויזיה כחלק מהקורפוס ה-12, והשתתפה בקרב סדאן, ולאחר מכן לחמה בקרבות גרבלוט ובומון ובמהלך המצור על פריז.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-12 (הסקסוני ה-1) בפיקוד קרל לודוויג ד'אלזה, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות, לרבות קרב שרלרואה, וכן השתתפה בקרב על המארן. בשנת 1916 היא לחמה בקרב ורדן ובהקרב על הסום, ובשנת 1917 היא לחמה ב. בשנת 1918 השתתפה הדיוויזיה במתקפת האביב, ובכלל זה ב וב, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-6 בפברואר 1919 פורקה הדיוויזיה.

## מפקדים
* גאורג, נסיך סקסוניה (1 באפריל 1867 – 31 בדצמבר 1873)
* ארווין נהרהוף פון הולדרברג (1 בינואר 1874 – 12 ביוני 1875)
* היינריך פון אבנדרוט (13 ביוני 1875 – 31 באוקטובר 1878)
* לודוויג פון האוזן (1 בנובמבר 1878 – 28 בינואר 1883)
* פרנץ פרידריך פון רודורף (29 בינואר 1883 – 31 ביולי 1889)
* אדוארד פון רייהר (1 באוגוסט 1889 – 30 ביוני 1894)
* קורט פון ראב (1 ביולי 1894 – 21 במאי 1898)
* פרידריך אוגוסט, נסיך סקסוניה (22 במאי 1898 – 25 באוגוסט 1902)
* הרמן פון ברויצם (26 באוגוסט 1902 – 27 באוקטובר 1904)
* פאול ויצטום פון אקשטדט (28 באוקטובר 1904 – 15 ביולי 1908)
* אגון פון גרסדורף (16 ביולי 1908 – 27 בינואר 1911)
* אוסקר פון ארנטל (28 בינואר 1911 – 12 בספטמבר 1912)
* קרל פון לינדמן (13 בספטמבר 1912 – 7 ביולי 1915)
* גאורג בארנספרונג (8 ביולי 1915 – 6 בפברואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

23
23
תמיד חלמתי

**תמיד חלמתי** הוא אלבום האולפן השלישי של הזמר-יוצר הישראלי אליעד. האלבום יצא לאור ב-16 במאי 2018, על ידי חברת התקליטים NMC.

## רקע והפקה
רוב שירי האלבום, בדומה לאלבומים הקודמים של נחום, הופקו על ידי נחום עצמו ונועם עקרבי. להפקת השירים "סוף השבוע" ו"ניצחון" הצטרף צאלון בוחבוט. כמו כן, כל שירי האלבום נכתבו והולחנו על ידי נחום עצמו, בחלק מהשירים, הצטרפו לכתיבה וההלחנה תמר יהלומי, טדרוס מלהקת "אקסום", צאלון בוחבוט, שמעון בוסקילה ויוסי גיספן. מתוך האלבום, יצאו הסינגלים "לנשום", "תמיד חלמתי", "סוף השבוע" ו"זמן" שזכו להצלחה רבה במצעדי הפזמונים ולמיליוני צפיות באתר יוטיוב.

תוך פחות משבוע, הגיע האלבום למעמד "אלבום פלטינה" על מכירת 30,000 עותקים.

## רשימת רצועות

## סינגלים

## קישורים חיצוניים

## הערות שוליים

קטגוריה:אלבומי אליעד נחום
קטגוריה:אלבומים בעברית
קטגוריה:אלבומי פופ
קטגוריה:אלבומי פלטינה בישראל
קטגוריה:אלבומי חברת NMC יונייטד אנטרטיינמנט
רינכיפוס

**רינכיפוס** (שם מדעי: *Rhynchippus*; משמעות השם: "חוטם סוס") הוא סוג יונק נכחד מסדרת הנוטונגולאטויים שהתקיים באמריקה הדרומית במשך סוף האוליגוקן לפני 28.4 עד 23.03 מיליון שנה מימינו. מבחינה חיצונית, היה דמה מעט לסוס או קרנף פרהיסטורי, אך הדמיון דמיון זה נובע מאבולוציה מתכנסת. למעשה היה קרוב יותר לפרסתנים כמו הטוקסודון והמקרוקניה שמילאו את גומחות הפרסתנים באמריקה הדרומית.

מאובני הרינכיפוס התגלו במספר תצורות לאורך ארגנטינה, צ'ילה, ברזיל ובוליביה והם תוארו בשנת 1897 בידי החוקר הארגנטינאי פלורנטינו אמגינו . בסוג נכללים 4 מינים.

הרינכיפוס היה פרסתן באורך של מטר ובמשקל של 120 ק"ג בעל גפיים ארוכות ועליהם 3 אצבעות עטויות פרסה. על פי מבנה שיניו היה צמחוני בעל אמייל על השיניים החותכות והטוחנות, מבנה שהתאים לתזונה ולחיכה של עשבים, אשר פרחו בתקופת האוליגוקן. בניגוד לקרוביו הוא היה חסר חטים או ניבים ארוכים, אך היה בעל חותכות ארוכות במקום.

ככל הנראה הוא חי בעדרים קטנים ונע במהירות לאורך הערבות הקדומות, בהם שרצו טורפים רבים כמו עופות האימה, קיימנים קדומים, הנחש מדצויה והתיילקוסמילוס.

## קישורים חיצוניים

[ימין|ממוזער|איור של פרטי רינכיפוסים לצד [פירותריום|פירותריומים מתרחצים.]]

קטגוריה:בעלי חיים שתוארו ב-1897
קטגוריה:טוקסודונים
קטגוריה:מגה-פאונה של הפלאוגן באמריקה הדרומית
קטגוריה:יונקים שחיו באוליגוקן באמריקה הדרומית
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1897
פיסורניס

**פיסורניס** (שם מדעי: *Physornis*; מילולית: "עוף טבעי") הוא סוג נכחד של עוף גדול ממשפחת הפורוסרקוסיים. הוא חי באמריקה הדרומית במשך אמצע עד לסוף תקופת האוליגוקן, לפני 29.2 עד 26.3 מיליון שנה. סוג זה התגלה בתצורות סרמיאנטו (Sarmiento Formation), במחוז צ'ובוט שבפטגוניה, ארגנטינה, ותואר בידי החוקר פלורנטינו אמגינו .

בסוג זה נכלל מין יחיד - *Physornis fortis*. הממצאים כללו רק שבר של לסת תחתונה באורך 137 מ"מ. בהמשך התגלו ממצאים נוספים שייתכן שהשתייכו לסוג זה. עם זאת, כמה חוקרים כמו בריאן פטרסון (Bryan Patterson), סוברים שכל הממצאים שהתגלו מהעוף הם למעשה שרידים של יונקים. החוקרים הרקולנו מרקוס אלברנגה  ואליזבת הופלינג (Elizabeth Höfling) קבעו ב-2003 שסוג זה הוא טקסון מוטל בספק, אך רוב החוקרים רואים בו טקסון תקף. שרידים מאוחרים יותר שלו הוצעו לסוג חדש קרוב, פרפיסורניס, שהתקיים גם במיוקן.

הפיסורניס היה עוף גדול מאוד, בדומה לברונטורניס הענקי, והגיע לגובה של מעל שני מטרים ומשקל של קרוב ל-180 ק"ג. הוא משתייך לתת-משפחה Brontornithinae, בה היו הברונטורניס והפרפיסורניס מהגדולים במשפחה, וכמותם היה בעל כנפיים מנוונות ומבנה מקור ענקי בעל קצה מעוקל שהתאים לקריעת טרף בקלות. עוף זה היה טורף-העל של היבשת במשך האוליגוקן, אך נראה ששינויי האקלים של סוף התקופה הובילו אותו להכחדה.

## קישורים חיצוניים

קטגוריה:פורוסרקוסיים
קטגוריה:מגה-פאונה של הפלאוגן באמריקה הדרומית
קטגוריה:בעלי חיים שחיו באוליגוקן באמריקה הדרומית
קטגוריה:עופות שחיו באוליגוקן
קטגוריה:ארגנטינה: מאובנים
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1895
יחסי דרום אפריקה – טרינידד וטובגו

**יחסי דרום אפריקה–טרינידד וטובגו** הם היחסים הדיפלומטיים הרשמיים שבין **[[דרום אפריקה|רפובליקת דרום אפריקה]]** לבין **[[טרינידד וטובגו|הרפובליקה של טרינידד וטובגו]]**.

## היסטוריה
טרינידד וטובגו בחרה שלא לכונן יחסים דיפלומטיים רשמיים עם דרום אפריקה עד לסיום משטר האפרטהייד. היחסים הדיפלומטיים הרשמיים שבין שתי המדינות כוננו ב-10 בינואר 1995. בשנת 1998 הציגה השגרירה הדרום אפריקאית הלא תושבת הראשונה לטרינידד וטובגו את כתב האמנתה לנשיא נלסון מנדלה. בשנת 1999 השתתפה טרינידד וטובגו בוועידה של חבר העמים הבריטי לצד דרום אפריקה.

נציג מטעמה של דרום אפריקה ביקר בטרינידד וטובגו בשנת 2001 על מנת לרקום שיתוף פעולה תרבותי בין שתי המדינות. בשנת 2002 שתי המדינות הסכימו להקים קרנבל בסגנון קריבי בדרום אפריקה עם הדרכתה של טרינידד וטובגו. ב-2004 פתחה טרינידד וטובגו את נציבותה הגבוהה בפרטוריה, בעוד שדרום אפריקה פתחה את נציבותה הגבוהה בפורט אוף ספיין במהלך העשור השני של המאה העשרים ואחת.

## נציגויות דיפלומטיות
* דרום אפריקה מיוצגת בטרינידד וטובגו בדרג השגרירות באמצעות נציבות גבוהה רשמית שהיא מחזיקה בפורט אוף ספיין, בירת המדינה.
* טרינידד וטובגו מיוצגת בדרום אפריקה בדרג השגרירות באמצעות נציבות גבוהה רשמית שהיא מחזיקה בפרטוריה, בירת המדינה.

## קישורים חיצוניים
* Trinidad and Tobago, אתר משרד החוץ של דרום אפריקה

## הערות שוליים

קטגוריה:ערכים ללא קטגוריות פיזיות - יחסי חוץ
מועצה אזורית נוף הגליל

**מועצה אזורית נוף הגליל** הייתה מועצה אזורית באזור הגליל התחתון ועמק יזרעאל.
## היסטוריה
המועצה הוקמה בשנת 1993 כמועצה אזורית ליישובים ערבים ובדואים, בעקבות החלטת ממשלת רבין השנייה על פיתוח המגזר הערבי בישראל. המועצה כללה את היישובים: ואדי אל-חמאם, עוזייר, רומאנה, רומת אל-הייב, סולם, כפר מצר, נין, דחי ואום אל-גנם. בין יישוביה לא היה רצף טריטוריאלי, והשטח בין היישובים היה משויך לעיריית עפולה, למועצה האזורית עמק יזרעאל, ולמועצה האזורית גלבוע.

בשנת 1999 מינה שר הפנים, נתן שרנסקי, ועדת גבולות, בראשות הגאוגרף יוסי בן-ארצי מאוניברסיטת חיפה, לבדיקת תחומי השיפוט של המועצה, עקב רצונם של היישובים הבדואים לקבוע מחדש את גבולות המועצה. הצורך בהקמת ועדת הגבולות התעורר לפני הבחירות המוניציפליות למועצות האזוריות במאי 1999, כאשר שלושה מהיישובים בדוויים: רומנה, עוזייר רומת אל-הייב, ביקשו שלא להיכלל בתחום המועצה האזורית נוף הגליל, ולהקים לעצמם מועצה עצמאית משלהם. היישובים פנו לבג"ץ, וביקשו ממנו שלא להשתתף בבחירות ולהקים מועצה נפרדת. בג"ץ המליץ על הקמת ועדה שתחליט לאן ישתייכו היישובים מבחינה מוניציפלית.

ב-1 בפברואר 2001, אימץ שר הפנים חיים רמון, את המלצת ועדת בן-ארצי לפצל את המועצה. המועצה פורקה ויישוביה התפצלו לשתי מועצות אזוריות מועצה אזורית בוסתאן אל-מרג' ולמועצה אזורית אל-בטוף. הכפר אום אל-גנם צורף במרץ 2000 למועצה המקומית שיבלי, ליצירת המועצה המקומית שבלי - אום אל-גנם.

## ראשי המועצה

## הערות שוליים

נוף הגליל
נוף הגליל
קטגוריה:עמק יזרעאל
דידולודוס

**דידולודוס** (שם מדעי: *Didolodus*) הוא סוג יונק נכחד מקבוצת המרידיונגולטיים הקדומה, שהייתה דומה לפרסתנים אך לא קרובה אליהם. הוא התקיים בתקופת האאוקן לפני 40.4 עד 37.2 מיליון שנה מזמננו. מאובניו התגלו בתצורות סרמיאנטו (Sarmiento Formation) שבפטגוניה, ארגנטינה ותוארו בידי החוקר פלורנטינו אמגינו ב-1897.

הדידולודוס היה סוג דומה לפרסתן באורך 60 סנטימטר ומשקל של לא יותר מ-5 ק"ג. במראהו הוא דמה לראשוני הסוסיים, כמו לפרופלאותריום. הוא היה יונק זריז בעל גפיים ארוכות שעזרו לו לנוע במהירות כדי שלא להיטרף ובנוסף היה בעל זנב ארוך. מבנה שיניו התאימו ללחיכת עשבים וצמחייה קשה נוספת עם חוטם רחב שדמה לחוטם חזיר.

בעבר סברו שהוא משתייך לסדרה הקדומה ליטופטרנה אך בהמשך העבירו אותו למשפחה Didolodontidae, הכלולה ללא מקור בקבוצת המרידיונגולטיים. משפחה זו נחשבת לעתיקה יותר משאר בני הקבוצה ואולי לאחת ממשפחות השליינים הראשונות שהתקיימו לאחר הכחדת הקרטיקון.

## קישורים חיצוניים

* דידולודוס, באתר Prehistoric World 

## הערות שוליים

קטגוריה:בעלי חיים שתוארו ב-1897
קטגוריה:מרידיונגולטיים
קטגוריה:יונקים שחיו באאוקן באמריקה הדרומית
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1897
מייק ניולין

**מייקל "מייק" ניולין** (באנגלית: **Michael "Mike" Newlin**; נולד ב-2 בינואר 1949) הוא כדורסלן עבר אמריקאי, אשר שיחק בליגת ה-NBA בין השנים 1971–1982. ממוצעיו הכוללים לאורך 11 עונותיו בליגה הם 14.9 נקודות, 4.0 אסיסטים ו-3.0 ריבאונדים למשחק.

## קריירת מכללות
ניולין נולד בפורטלנד שבאורגון, וגדל בעיר לה קניאדה פלינטרידג' שבקליפורניה. בין השנים 1967–1971 למד באוניברסיטת יוטה, ובכל שלוש עונותיו בקבוצת הכדורסל של האוניברסיטה הוביל את קלעיה, עם ממוצע כולל של 23.1 נקודות בממוצע למשחק. מאמן הקבוצה באותה תקופה היה חבר היכל התהילה של הכדורסל לעתיד ג'ק גארדנר.

## קריירת משחק
בדראפט ה-NBA 1971 נבחר ניולין בבחירה ה-24 על ידי יוסטון רוקטס, אשר עברה באותו הקיץ מסן דייגו ליוסטון. בעונות הבאות היה אחד השחקנים המובילים של הרוקטס, לצדם של רודי טומג'נוביץ', קלווין מרפי ומוזס מלון, והשתתף עם הקבוצה בפלייאוף ה-NBA בעונות ,  ו-. בפלייאוף 1977 גברה יוסטון על וושינגטון בולטס (4–2), בדרך להעפלה הראשונה בתולדותיה לגמר האזור המערבי; בסדרת גמר המערב עצמה, הפסידו הרוקטס מול פילדלפיה 76' בתוצאה 2–4.

באוקטובר 1979, לאחר 8 עונות ביוסטון, הועבר ניולין בטרייד לניו ג'רזי נטס תמורת בחירת דראפט עתידית. בשתי עונותיו עם הנטס הוביל את קלעי הקבוצה, עם ממוצעים של 20.9 ו-21.4 נקודות למשחק, בהתאמה, אולם את שתי העונות סיימה ניו ג'רזי במקום העשירי (מתוך 11) באזור המזרחי. ב-16 בדצמבר 1979 קלע שיא קריירה של 52 נקודות בהפסד קבוצתו מול בוסטון סלטיקס.

לקראת עונת  הועבר בטרייד לניו יורק ניקס, בתמורה לשחקן העונה השנייה מייק וודסון. בעונתו היחידה עם הניקס קלע 9.3 נקודות בממוצע למשחק כשחקן ספסל, ובקיץ 1982 שוחרר מהקבוצה ופרש ממשחק, בגיל 33.

ב-9 מתוך 11 עונותיו ב-NBA היה אחד מעשרת קלעי העונשין הטובים ביותר של העונה, ובעת פרישתו ניצב במקום הרביעי בתולדות הליגה באחוזי קליעה מהעונשין לאורך הקריירה (אחרי ריק בארי, קלווין מרפי וביל שרמן), עם 87.0%.

## קישורים חיצוניים

## הערות שוליים

קטגוריה:אמריקאים ילידי אורגון
קטגוריה:פורטלנד: אישים
קטגוריה:כדורסלנים אמריקאים
קטגוריה:אורגון: כדורסלנים
קטגוריה:כדורסלני אוניברסיטת יוטה
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:כדורסלני ניו ג'רזי נטס
קטגוריה:כדורסלני ניו יורק ניקס
קטגוריה:אמריקאים שנולדו ב-1949
Hallucinate

"**Hallucinate**" (בעברית: "**הָזָה**") הוא סינגל שהוקלט על ידי הזמרת-יוצרת הבריטית דואה ליפה, מתוך אלבום האולפן השני שלה, *[[Future Nostalgia]]*. השיר יצא לאור ב-10 ביולי 2020 כסינגל הרביעי מתוך האלבום על ידי חברת תקליטים האחים וורנר.

השיר הגיע למקום החמישי במצעד השירים של ניו זילנד.

## רקע וכתיבה
השיר נכתב על ידי דואה ליפה, סמואל ג'ורג' לואיס וסופי פרנסס קוק והופק על ידי סמואל ג'ורג' לואיס וסטיוארט פרייס. ליפה הצהירה כי הדבר שהיא הכי מתרגשת ממנו הוא העובדה שהיא תשיר את "Hallucinate" במהלך סיבוב ההופעות שלה, Future Nostalgia Tour.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## הצלחה
השיר זכה להצלחה כאשר נכנס למקום השביעי במצעד השירים שבניו זילנד, אף על פי שלא יצא כסינגל בתחילה. בהונגריה הגיע למקום ה-28, ובליטא למקום ה-35. במצעד שירי הסטרימינג של חברת המצעדים הרשמית הגיע למקום ה-48. בסלובקיה הגיע למקום ה-67. גם בספרד נכנס למצעד, כאשר הגיע למקום ה-73.

בפורטוגל זכה להצלחה מתונה כאשר הגיע למקום ה-89, תוך שביוון הגיע למקום ה-92 בלבד.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:וידאו קליפים מונפשים
קטגוריה:סינגלים בהוצאת וורנר רקורדס
פופ לטיני

**פופ לטיני** (בספרדית ובפורטוגזית: **Pop latino**) הוא תת-ז'אנר של מוזיקת פופ המכיל בתוכו צלילים או השפעה מאמריקה הלטינית. הפופ הלטיני משלב בדרך כלל מוזיקה לטינית מהפכנית עם מוזיקת פופ אמריקאית. פופ לטיני מקושר לרוב למוזיקת פופ, רוק ודאנס בשפה הספרדית.

## היסטוריה
הפופ הלטיני הוא אחד מהז'אנרים הפופולריים ביותר במוזיקה הלטינית כיום. עם זאת, לפני הגעתם של אמנים כמו אלחנדרו סאנז, טליה, לואיס מיגל, סלינה, פאולינה רוביו, שאקירה, ריקי מרטין, גלוריה טרווי ואנריקה איגלסיאס, הגיע הפופ הלטיני לראשונה לקהל עולמי דרך יצירתו של מנהיג הלהקה סרז'יו מנדס באמצע שנות השישים.

### השפעות והתפתחות
הפופ הלטיני הפך לסוגה הפופולרית ביותר של המוזיקה הלטינית בארצות הברית במהלך שנות השמונים והתשעים ואף הפך לפופולרי גם בקרב מאזינים שאינם לטיניים. הפופ הלטיני הושפע מטכניקות הפקה וסגנונות מוזיקה אחרים שמקורם בעיקר בארצות הברית. מוזיקת טחאנו , שמרכזה בטקסס ובאזור הגבול של ארצות הברית / מקסיקו, החלה לכלול בתוכה סינתסייזרים, הפקה חלקה יותר וזאת, תוך שכללה בתוכה סוגות שונות כמו נורנטו וקונג'ונטו. יתרה מזאת, ניו יורק ומיאמי היו "הבית" של מועדונים לטיניים משגשגים, שבמהלך שנות השמונים הובילו לעליית הסגנון הלטיני וסגנן מוזיקת הדאנס.

אמנית הפופ הלטיני הגדולה והמצליחה ביותר בסוגת הפופ הלטיני הייתה גלוריה אסטפן, שהוציאה רצף של להיטי דאנס-פופ במהלך אמצע סוף שנות השמונים, אך בסופו של דבר התפרסמה יותר כדיווה עכשווית למבוגרים עם זיקה לבלדות. סוגה זו של דאנס-פופ עם שילוב של מוזיקה עכשווית למבוגרים שלטה בשנות התשעים של הפופ הלטיני. מרבית אמניו שרו בספרדית לקהל הלטיני, אם כי כמה שירים מסוגת הפופ הלטיני שהוקלטו בשפה האנגלית זכו להצלחה בינלאומית. אלבומה של כוכבת הפופ-טחאנו, סלינה *[[Dreaming of You]],* הופיע לראשונה במקום הראשון במצעד הבילבורד 200 והיה לראשון וליחיד בהיסטוריה של עולם המוזיקה שעשה זאת.

בסוף שנות ה-90 ותחילת שנות האלפיים השתלבו אמני פופ לטיניים שונים כמו שאקירה, ריקי מרטין, אנריקה איגלסיאס, ג'ניפר לופז ובעלה לשעבר מארק אנתוני, פאולינה רוביו, ג'ייד אסטבן אסטראדה, טליה במיינסטרים.

## ראו גם
* פרס גראמי לאלבום הפופ הלטיני הטוב ביותר
* מוזיקת פופ
* מוזיקה לטינית

## קישורים חיצוניים

## הערות שוליים

קטגוריה:מוזיקה ספרדית
קטגוריה:סגנונות פופ
קטגוריה:מוזיקה לטינו-אמריקאית
נתיבות המשפט

ספר **נתיבות המשפט** (בעגה הישיבתית - "**הנתיבות**") הוא ביאור לחלק חושן משפט בשולחן ערוך, שחובר על ידי הרב יעקב לורברבוים, רבה של העיר ליסא. אף על פי שהספר חובר כביאור על השולחן ערוך, בשל עמקותו נראית מגמתו של הספר כעיונית-לימודית, ולפיכך נדמה לעיתים כאילו קישורו לשולחן ערוך רופף. ספר זה נפוץ מאוד בחוגי הישיבות, ונלמד הן במסגרת לימוד עיוני ישיבתי והן במסגרת לימודי הלכה.

## על הספר

תוכנו העיקרי של הספר הוא ביאור דברי השולחן ערוך חושן משפט, ונושאי כליו: הסמ"ע, העיר־שושן, הש"ך והתומים, ויישוב הקשיים העולים בדבריהם.

הספר נדפס לראשונה בז'ובקבה בשנת ה'תקס"ט ומאז נדפס פעמים רבות נוספות. ברוב המהדורות של ה"שולחן ערוך" הוא מודפס בסמוך לספר 'קצות החושן' של רבי אריה לייב הלר. בספר חולק המחבר פעמים רבות על דברי קצות החושן, ומסביר את דברי השו"ע ונושאי כליו הנ"ל למול קושיותיו של הקצות. הספר מורכב משני חלקים: "משפט הכהנים" - חידושים, ו"משפט האורים" - ביאורים; כאשר החידושים הם המסקנות ההלכתיות העולות מהביאורים.

לאחר הפצת ספר הנתיבות, פרסם רבי אריה לייב הלר - בעל ה"קצות החושן", קונטרס בשם "משובב נתיבות", בו הוא משיב על השגותיו של המחבר. רבי יעקב כתב מהדורה חדשה בה הוא משיב על השגותיו של בעל "קצות החושן" על ספרו. מהדורה זו נקראה לאחר פטירתו "יאיר נתיב".

אף שהמחבר כותב בהקדמתו לספר שאין בכוונתו לפסוק הלכה למעשה, דבריו נתקבלו להלכה יותר מדברי קצות החושן.

על הספר נכתב ביאור והערות מאת הרב יחיאל דזימיטרובסקי בשם "מלואי המשפט". כמו כן הרב חיים פנחס שיינברג חיבר ספר "טבעת החושן" (5 כרכים) העוסק בדברי קצות החושן ונתיבות המשפט.

על שמו נקרא רחוב "נתיבות המשפט" בשכונת קריית ספר במודיעין עילית.

## פסיקות ידועות

לדעת ה'נתיבות המשפט' אם בעת ביצוע חוזה המתחייב לא ידע מה עומד לקרות, וקרה אונס שלא מאפשר את ביצוע העסקה, ההתחייבות לא חלה והוא פטור (עם זאת הוא מחויב לשלם את "שני דמי החפץ"-ללא רווח). לעומתו דעת ה'קצות החושן', שכל חוזה הוא על תנאי שיתקיים החוזה.

לדעתו קניין סיטומתא, כלומר קניין המתבצע על פי מנהג הסוחרים בלבד וללא שימוש באחד ממעשי הקניין ההלכתיים, קונה מדרבנן בלבד, בניגוד לדעת החתם סופר ואחרונים נוספים הסוברים שקניין כזה מועיל מדאורייתא.

## קישורים חיצוניים

* 
* 

## הערות שוליים

קטגוריה:ספרי חידושים תורניים
קטגוריה:פירושים על שולחן ערוך
קטגוריה:ספרי הלכה: אחרונים
אורי קפלן

**אורי קפלן** (נולד ב-1 באוקטובר 1969) הוא סקסופוניסט ומפיק מוזיקלי ישראלי.

## קריירה
הלהקה הראשונה שבה ניגן קפלן הייתה DXM.

קפלן שהה בישראל עד 1991, ולאחר מכן ירד לארצות הברית. לאחר קבלת תואר ממכללת מאן, בשנת 1996 הקים קפלן עם טום אבס וג'וף מאן הרכב בשם "טריו פלוס". השלישייה הפכה לרביעייה בשנת 1997 כשסטיב סוול הצטרף.

באותה שנה הצטרף קפלן לכמה פרויקטים של ג'אז, הקשורים ל"מפעל הסריגה" (Knitting Factory).

בשנת 1998 הצטרף ללהקת הרוק "פיירווטר" וסייר גם בארצות הברית וגם באירופה. הוא גם הקים את "אנסמבל כלי ההקשה של אורי קפלן", עם סוזי איברה, ג'וף מאן ואנדרו באמקי.

בשנת 2004 הקים את ההרכב "בלקן ביט בוקס" יחד עם תמיר מוסקט, אליהם הצטרף תומר יוסף. מאז, הופיעה הלהקה ברחבי העולם. נכון ל-2020, הוציאה כחמישה אלבומים.

ב-2013 זכה קפלן יחד עם חברי הבלקן ביט בוקס בפרס אקו"ם למעבדי השנה.

צליל הסקסופון של קפלן נשמע ומודגם גם בשני הלהיטים העולמיים המובילים: "Talk Dirty" של זמר ה-R&B האמריקאי ג'ייסון דירולו ו-"Worth It" של להקת הבנות האמריקאית פיפת' הרמוני. בנוסף, ניתן לשמוע את נגינת הסקסופון של קפלן בסרט האנימציה משנת 2015 "בית".

קפלן הלחין יחד עם מניז'ה ואורי אבני את השיר הרוסי לאירוויזיון 2021, "Russian Woman".

## דיסקוגרפיה

* 1999: Realms
* 2000: Delirium
* 2001: Gongol
* 2002: Le Magus

## קישורים חיצוניים
* 

קטגוריה:נגני ג'אז: סקסופוניסטים
קטגוריה:סקסופוניסטים ישראלים
קטגוריה:מפיקים מוזיקליים ישראלים
קטגוריה:מוזיקאי ג'אז
קטגוריה:מוזיקאים ישראלים
קטגוריה:זוכי פרס אקו"ם
קטגוריה:ישראלים שנולדו ב-1969
שפמנון שטוח-ראש

**שפמנון שטוח-ראש** (שם מדעי: *Pylodictis olivaris*) הוא מין של דג גדול ממשפחת האיכטלוריים שבסדרת השפמנונאים המצוי בנהרות באמריקה הצפונית מהימות הגדולות עד ליובלים במקסיקו. הפך למין פולש מזיק מאוד, בידי האדם. דג זה הוא היחיד בסוג **Pylodictis**.

שפמנון זה מגיע לאורך מרבי של 155 ס"מ ולמשקל מרבי של 56 ק"ג, מה שהופך אותו לשפמנון השני בגודלו באמריקה הצפונית לאחר קרובו השפמנון הכחול. הוא מסוגל לחיות מעל 24 שנים בטבע. לרוב מגיע הדג לאורך 64–117 ס"מ, והוא מתבגר אצל זכרים באורך 16 ס"מ ואצל נקבות באורך 18 ס"מ. הדג הגדול ביותר נתפס בנהר בקנזס במשקל 56 ק"ג. תיעוד אחר (שנעשה על פי "שיטות מדידה" אחרות) בנהר ארקנסו נעשה לדג באורך 175 ס"מ ומשקל של 63.45 ק"ג, מה שהופך אותו לגדול שבשפמנוני ארצות הברית.

השפננון הוא טורף רעבתן בעל לסת גדולה שסביבה בינים דמויי-שפם שמהם קיבל את שמו. השפמנון בעל עור רירי בצבע ירוק עד חום כהה שלרוב מתאים לצבע הנהרות הרדודים בהם הוא חי. הוא מצוי מצפון קנדה לאורך הרי האפלצ'ים, לאורך ארצות הברית המזרחית ודרומה עד למפרץ מקסיקו. הוא מצוי בעיקר לאורך תחומי נהרות גדולים כגון המיסיסיפי, המיזורי ואוהיו. הוא נעשה נדיר יותר בקרבת הים; הוא ימות אם יספוג מי ים, אך נראה שכמות מועטה יחסית לא מזיקה לו.

הדג מחפש לאורך הקרקעית בעזרת ביניו המפותחים טרף חי הכולל בעיקר דגים אחרים, סרטנים כגון סרטני נהרות, רכיכות מים מתוקים, תולעים וטרף דומה. הוא ניזון כמעט מכל יצור קטן שהוא נתקל בו, לרבות שפמנונים צעירים. השפמנונים הם קניבלים מובהקים, מה שמונע לפתח את המין לחקלאות. למרות זאת הוא נחשב לדג מבוקש בקרב דייגים.

## קישורים חיצוניים

## הערות שוליים

קטגוריה:בעלי חיים שתוארו ב-1818
קטגוריה:טקסונים שתוארו בידי קונסטנטין סמואל רפינסק
קטגוריה:איכטלוריים
קטגוריה:מקריני סנפיר יחידים בסוגם
קטגוריה:מגה-פאונה של אמריקה הצפונית
קטגוריה:ארצות הברית: דגי מים מתוקים
קנידוגלניס מקרוצפלוס

**קנידוגלניס מקרוצפלוס** (שם מדעי: *Cnidoglanis macrocephalus*) הוא מין של דג גרם ממשפחת השפמיתיים. הוא חי בטבע באוסטרליה ובניגוד למרבית השפמנונאים הוא יכול לחיות במי ים. דג זה הוא המין היחיד בסוגו.
## מאפיינים
הדג מצוי לאורך החופים של מזרח אוסטרליה מחוף "Main Beach" בקווינסלנד עד ל-"Jervis Bay" בניו סאות' ויילס, דרך "Kingston SE" שבאוסטרליה הדרומית, איי Houtman Abrolhos, אוסטרליה המערבית ובטסמניה ולרוב הוא מצוי לאורך המים הרדודים במים צלולים חוליים או במים עכורים יותר ולרוב על סלעים או על מצע ערוגות אצות. הם מצויים גם בשפכי נהרות.

הדג מגיע לאורך 91 ס"מ ולמשקל של עד 2.5 ק"ג. הוא בעל זיזים חדים לאורך הסנפירים והחלק האחורי שלו רירי ונקי מסנפירים כמו צלופח. הקוצים שלו חדים ובתוכם ארס כואב מאוד, אם כי אינו קטלני. אין מרפא לארס אך אפשר לשטוף את האזור הנגוע במים רותחים, אשר ממיסים את רוב הארס וגורמים לדנטורציה.

הדג ישחה גם ביום אך הוא פעיל בעיקר בלילה, אז הוא מחפש על הקרקעית סרטנים, אמפיפודים, פראונים, תולעים רב-זיפיות, רכיכות ים (צדפות וחלזונות), אצות וזבל. הצעירים ניזונים בעיקר מחסילונים ולעיתים גם מדגיגים. הדג עצמו יכול להיטרף בידי דגים גדולים יותר או עופות ימיים כמו קורמורנים או שקנאי אוסטרלי.

## קישורים חיצוניים

## הערות שוליים

קטגוריה:בעלי חיים שתוארו ב-1840
קטגוריה:טקסונים שתוארו בידי אשיל ולנסיין
קטגוריה:שפמיתיים
קטגוריה:דגי ים בדרום אוסטרליה
קטגוריה:מקריני סנפיר יחידים בסוגם
קרון מתים

**קרון מתים** היא מכונית לוויות המותאמת להנעה ושינוע של ארונות מתים. נהוג להשתמש במכוניות אלה לשינוע המתים ממקום הימצאם (מקום המוות, בית חולים או אגף נתיחה שלאחר המוות) אל מקום קבורתם או שרפתם.

## היסטוריה
קרון המתים התפתח לראשונה ככל הנראה בימי הביניים, כאשר הובלת המתים בארון שכזה לקבורה הייתה פריווילגיה יוצאת דופן. עם השנים החל הדבר להיות נגיש יותר, וכך התפתח המנהג של הסעת המתים למקום הקבורה בעזרת הקרון (בעיקר בנצרות, אך גם ביהדות). קרון המתים היה במקור קופסת עץ או מתכת, שעמדה על שלושה או ארבעה גלגלים. לקופסה חוברו "דוקרנים" רבים ששימשו להחזקת נרות או לפידים. הדוקרנים דמו מאוד לשיניים של משדדה, ועל כן נקרא אז במילה הלטינית herpex, שמשמעותה "זוועה". בתחילה היו בני המשפחה והקרובים שסחבו וגררו את הקרון אל עבר מקום הקבורה, אך משנת 1650 בערך החל הארון להיות מקושט ויוקרתי יותר, ובכך גם כבד יותר, ועם הזמן החלו מארגני הלוויה להשתמש בסוסים לשינוע הקרון. בראשית המאה העשרים הוצג לראשונה קרון מתים ממונע. משנת 1907 החל קרון המתים הממונע להיות מקובל יותר, אך עדיין לא נפוץ עקב מחירו היקר. רק בשנות ה-20 המאוחרות החל שימוש רחב בקרון מתים העובד על מנוע בעירה פנימית. מאז כניסתם של קרונות המתים הממונעים לשוק, החלו להיווצר דגמים ייחודיים שכיום כמעט שאין דגמים שלא נראים ככה: לרוב מכסה המנוע, "הפרונט", הוא ארוך ודק, והבגאז' של הקרון הוא ארוך מאוד. פנים המכונית ריק מלבד כיסא הנהג, וישנם כמה "תופסנים" על קירות המכונית המאפשרים לכידה של ארון הקבורה ובכך למנוע ממנו להטלטל.

## גלריה

קובץ:Hearse (inside)-1.jpg|פנים הקרון
קובץ:Interior of St Bartholomew's Chapel, Botley - geograph.org.uk - 221854 (cropped).jpg|קרון מתים ידני
קובץ:Dodge Magnum 2006 (15902557573).jpg|קרון מתים המונע על ידי בנזין
קובץ:Malta - Mellieha - Misrah il-Parocca 02 ies.jpg|קרון מתים מעוצב 
קובץ:Hearse-r.jpg|קרון מתים מהמאה התשע עשרה, המונע בידיי סוסים
קובץ:Buddhist-Styled Hearse.jpg|קרון מתים מעוצב


## קישורים חיצוניים

## הערות שוליים

קטגוריה:כלי רכב
קטגוריה:גופת מת והטיפול בה